स्कैनर लगाकर दान करने की अपील की गई थी, मंदिर कमेटी ने कहा- तुरंत ही हटवाए दिए
Uttarakhand CharDham Yatra Latest News Update 2023- Kedarnath, Badrinath, Gangotri, and Yamunotri. Follow Chardham Yatra News, Reports On Dainik Bhaskar बद्रीनाथ और केदारनाथ धाम में दान के नाम पर भक्तों से ठगी करने के लिए परिसर में क्यूआर कोड लगाए गए थे। जानकारी मिलने के बाद मंदिर कमेटी ने पुलिस में इसकी शिकायत की।
केदारनाथ और बद्रीनाथ धाम में कई जगहों पर क्यूआर कोड लगाए गए थे, इसके जरिए भक्तों से दान करने को कहा गया था। बदरीनाथ-केदारनाथ मंदिर समिति (BKTC) के अध्यक्ष अजेंद्र अजय ने कहा कि ये स्कैनर कमेटी ने नहीं लगवाए हैं। कुछ ही देर बाद इन क्यूआर कोड के बोर्ड्स को हटा लिया गया।
ठगों ने डिजिटल पेमेंट के लिए ये स्कैनर कपाट खुलने के दिन ही लगाए थे। कुछ भक्तों ने इस क्यूआर कोड को स्कैन कर पेमेंट भी किया है। हमने श्रद्धालुओं से अपील की थी कि क्यूआर कोड पर स्कैन कर दान न करें।
मंदिर समिति के पदाधिकारियों ने पहले अपने स्तर पर मामले की जांच करने की मांग की थी। बाद में रविवार को केदारनाथ पुलिस चौकी और बद्रीनाथ थाने में इसकी शिकायत दर्ज कराई गई।
उत्तराखंड DGP अशोक कुमार ने बताया कि मंदिर कमेटी की तहरीर के आधार पर अज्ञात लोगों के खिलाफ केस दर्ज कर लिया गया है।
25 अप्रैल को खुले थे केदारनाथ के कपाट
उत्तराखंड में केदारनाथ धाम के कपाट 25 अप्रैल की सुबह 6.20 बजे खुले थे। मंदिर के मुख्य पुजारी जगद्गुरु रावल भीम शंकर लिंग शिवाचार्य ने मंदिर के कपाट खोले। मंदिर को 20 क्विंटल फूलों से सजाया गया था। मंदिर के कपाट खुलने से पहले 72 घंटों से यहां बर्फबारी हुई थी। खराब मौसम की वजह से मंदिर जाने वाले हजारों तीर्थयात्रियों को आगे बढ़ने से रोक दिया गया था। वहीं, बद्रीनाथ के कपाट 27 अप्रैल को खुले थे।
केदारनाथ से जुड़ी अन्य खबरें भी पढ़ें...
केदारनाथ धाम के कपाट खुले, 72 घंटे से बर्फबारी के बावजूद 8 हजार से ज्यादा श्रद्धालु ने दर्शन किए
उत्तराखंड में केदारनाथ धाम के कपाट 25 अप्रैल की सुबह 6.20 बजे खुल गए। मंदिर के मुख्य पुजारी जगद्गुरु रावल भीम शंकर लिंग शिवाचार्य ने मंदिर के कपाट खोले। सुबह पांच बजे से ही कपाट खुलने की प्रक्रिया शुरू हो गई थी। धार्मिक परंपराओं के साथ-साथ बाबा केदार की पंचमुखी भोग मूर्ति डोली में रावल निवास से मंदिर परिसर में पहुंची। यहां भक्तों ने बाबा के जयकारे लगाए। पढ़ें पूरी खबर...